NFO

**.nfo** (također **.NFO** i **NFO**, što je skraćenica za "info" ili "informaciju") je troslovni datotečni nastavak koji predstavlja tekstualne datoteke koje koriste ASCII ili prošireni ASCII, a daju informacije o ostalim pripadajućim datotekama. Osim teksta često sadržavaju i takozvani ASCII *art*.

NFO-i se mogu otvoriti u programima za obradu teksta te u posebnim programima za pregledavanje istih (NFO viewer).

## Historija
NFO datoteke je uveo izvjesni "Fabulous Furlough" iz PC organizacije The Humble Guys, ili THG. Spomenute organizacije su bile poznate i kao warez grupe. Prvi put NFO datoteka se koristila 1989. u THG-ovom izdanju PC igre Bubble Bobble. 
NFO-i su postajali sve popularniji zahvaljujući raznim drugim warez grupama, zbog čega su i danas rašireni na Usenetovima i peer-to-peer mrežama.

Humble Guysi su poslije pak postali demogrupa, te su uveli tradiciju NFO-a i u demoscene (prikaze kompjuterskih neinteraktivnih audiovizualnih prezentacija koje se odvijaju u stvarnom vremenu).

## Sadržaj
NFO datoteke sadržavaju informacije o softveru, i nerijetko se asociraju s warez grupama koje ih koriste kako bi uključile priznanja za spomenuto izdanje softvera. Isto se tako koriste i u demoscenskim produkcijama, te uključuju priznanja, informacije o kontaktima, te sistemske zahtjeve.

Tijekom doma BBS-a bile su veoma česte, a ponekad i nužne. Tipična warez NFO datoteka bila je veoma dekorirana, te je obično uključivala veliki ASCII umjetnički logo, zajedno s informacijama o izdanju softvera i warez grupi. Nerijetko se koristio code page 437 (CP437) s proširenim setom ASCII znakova.

Prije uvođenja Windowsa 95, NFO datoteke su ponekad generirale animirani ASCII *art* (ANSI *art*), za što je, međutim, bilo potrebno da DOS *shell* (ljuska) učita ANSI.sys. Ako korisnikov kompjuter nije bio konfiguriran da učita ANSI.sys driver, za pregledavanje ANSI *arta* bila je potrebna konfiguracija i ponovno pokretanje kompjutera. Zbog toga je ANSI *art* bio mnogo rjeđi, a osim toga bilo ga je veoma teško uspjeti prikazati na PC-u s Windowsima 95, što je dovelo do njegovog još većeg pada u zastupljenosti.

I danas se NFO-i mogu naći u ZIP arhivama. U modernim warez NFO-ima, veliki ASCII umjetnički logo se često nalazi na samom vrhu, ispod ga pak slijedi tekst s informacijama, a umjesto starog code pagea 437 koristi se de-facto web standard ISO-8859-1/ISO-8859-15 ili Unicode UTF-8 znakovi.

### Problemi s kompatibilnošću
Nekada sveprisutan ASCII code page 437 nikada nije bio čest na World Wide Webu te ga većina modernih računala (2007.) ne podržava, i zbog tog razloga stariji NFO-i se obično pogrešno prikazuju u suvremenim internetskim preglednicima i na operativnim sistemima (koji uglavnom više ne koriste code page 437). Kako bi se takve datoteke mogle "normalno" prikazati, potreban je softver koji podržava CP437 ili pretvorba.

## System Information
Na Windowsima se datotečni nastavak .nfo asocira s Microsoftovim softverskim alatom System Information (msinfo32.exe). Spomenuti alat omogućuje korisniku opći pregled podataka o sistemu kao i detaljne informacije o njegovim hardverskim komponentama. Zbog datotečnog asociranja nastavka .nfo sa SI-om, Windowsi će probati otvoriti NFO te onda dojaviti korisniku grešku da je možda riječ o oštećenoj datoteci ili nekoj nekompatibilnoj sa SI-om.

## Povezano
* Readme

## Reference